钦定古今图书集成/明伦汇编/闺媛典/第126卷 > 沈思锐妻林氏
## 钦定古今图书集成/明伦汇编/闺媛典/第126卷 > 沈思锐妻林氏

按《台州府志》：“林氏，黄岩人，名靖，承旨仁本女孙，适沈
思锐。思锐在元时，累官行枢密判官，素侈靡，林独持
俭素以饬群小。后归明，以翊平广右功，权知梧州，寻
以谗死。林时从行，年二十四，哀毁不欲生。侍者以家
远子幼，劝之，乃强食，携二子航海归，与妾杨同心守
节。所居里濒海多寇，林度不可久处，以门户事属长”
子圭，而独携小子普往依外家，竭力抚教，至老不二。